เอกชัย ศรีวิชัย

เอกชัย ศรีวิชัย  เป็นนักร้อง นักแสดง ผู้กำกับหนัง ชาวไทย เกิดเมื่อวันจันทร์ที่ 10 กันยายน 2505 เป็นชาวอำเภอท่าศาลา จังหวัดนครศรีธรรมราช เป็นเจ้าของเพลง "หมากัด" และ ''พี่มีแต่ให้'' อันโด่งดัง นอกจากนี้เขายังมีผลงานแสดงภาพยนตร์อีกหลายเรื่อง รวมถึงผู้กำกับหนัง และเป็นผู้ก่อตั้งวงศรีวิชัยโชว์ การศึกษามหาวิทยาลัย​ราม​คำ​แหง​

ประวัติ 
เมื่อตอนที่แม่ตั้งท้องอยู่ นำโชคสู่ครอบครัว ถูกหวยบ่อย จึงมีชื่อว่า "บุญรอบ" ชีวิตในวัยเด็กมีความลำบาก รับจ้างกรีดยาง ถางหญ้า รับจ้างทำนา ปลูกพริก เก็บข้าว ไม่มีเงินซื้อแม้แต่ชุดลูกเสือ เลยไม่ได้ศึกษาต่อระดับมัธยม จึงเข้ามาเป็นบ๋อยในตัวเมือง และสมัครเป็นภารโรง แล้วเรียนต่อจนจบ ม.ศ.5 จาก ร.ร.มัธยมในตัวเมือง แต่ด้วยที่ความอยากเป็นนักร้อง จึงหัดร้องเพลงด้วยตัวเอง จากนั้นเข้ากรุงเทพฯ ทำงานเป็นบ๋อยและร้องเพลงเป็นอาชีพเสริมตามร้านอาหาร ส่งเสียตัวเองเข้าเรียนต่อมหาวิทยาลัยรามคำแหง จนจบปริญญาตรี รัฐศาสตรบัณฑิต 

เอกชัยเริ่มอาชีพนักร้อง โดยการร้องเพลงที่ห้องอาหารปูเป้ แต่ประมาณปี 2527 ขณะที่เขาร้องเพลงที่ปาลาติโน่ ย่านถนนจรัญสนิทวงศ์ ครูชวนชัย ฉิมพะวงศ์ ครูเพลงชื่อดังได้เข้ามาทำธุระที่ร้านอาหาร เกิดติดใจน้ำเสียง เห็นว่าเขามีเสียงแปลก จึงได้เรียกทำความรู้จัก โดยต่อมาได้ร่วมทำงานกับครูชวนชัย ฉิมพะวงศ์ ทำมาสเตอร์เพลง แต่ไม่ค่อยได้รับความสนใจเท่าใด แต่เมื่อมีบริษัทหนึ่งสนใจ รับมาสเตอร์ไปแต่อีก 4-5 วันบริษัทก็ปิด มาสเตอร์จึงตกอยู่กับบริษัทดังกล่าว ทั้ง 2 คนจึงต้องมาทำมาสเตอร์ใหม่ โดยมีเพลง “พี่นี้มีแต่ให้” รวมอยู่ด้วย จนได้ห้างเมโทรของนายห้างวรชัย ธรรมสังคีติมารับมาสเตอร์ไป ออกผลงานชุด พี่นี้มีแต่ให้ ในชื่อตอนนั้นว่า "เอกชัย ฉิมพะวงศ์" แต่ก็ไม่ประสบความสำเร็จดี หลังจากนั้นออกผลงานอัลบั้มชุดที่ 2 ต่อมาเอกชัยแยกออกมาอยู่กับห้างสรรเสริญ รุ่งเสรีชัย และร่วมเดินสายทำวงไปกับอาภาพร นครสวรรค์ , จันทรา ธีรวรรณ , ยิ่งยง ยอดบัวงามและเด่นชัย สายสุพรรณ โดยเปลี่ยนชื่อมาเป็นเอกชัย ศรีวิชัย และผลิตผลงานออกมา 

ปี พ.ศ. 2537 ถือเป็นช่วงชีวิตที่ตกต่ำของเอกชัย ต้องกลับไปร้องเพลงที่บ้าน เอกชัยได้แนวคิดนำเพลงพื้นบ้านมาทำเป็นเพลง "หมากัด" ในผลงานชื่อชุดลายไทยขึ้นมา เป็นเพลงที่มาจากเพลงฉ่อย-เพลงอีแซว ทำให้เอกชัยโด่งดังมาจากเพลงนี้ ในช่วงปี 2538 จนถึงปี 2539 ขายได้ถึง 2 ล้านชุด จากนั้นเขาได้ตั้งวงศรีวิชัยโชว์ เป็นวงดนตรีแนวส่งเสริมศิลปะวัฒนธรรมภาคใต้ เอกชัย ศรีวิชัย ยังเป็นบุคคลที่อยู่เบื้องหลังความสำเร็จของนักร้องลูกทุ่งดังจากภาคใต้หลายคน เช่น ดวงจันทร์ สุวรรณี หลวงไก่ และเจี๊ยบ เบญจพร

ผลงานการแสดง

ละครโทรทัศน์

ภาพยนตร์ 

 แว่วเสียงแคน (2537)
 อำแดงเหมือนกับนายริด (2537)
 มนต์เพลงนักเลงบ้านนอก (2537)
 เพลงรักเกมส์ชีวิต (2537)
 เพลงรักพิณ แคน ซอ (2537)
 เพลงรักบ้านนาสัญญารัก (2541)
 อะเมซซิ่งโคกเจริญ (2544) 
 มนต์เพลงลูกทุ่ง เอฟ.เอ็ม. (2545) 
 ฟอร์มาลินแมน รักเธอเท่าฟ้า (2547)
 หอแต๋วแตก (2550)
 เหยิน เป๋ เหล่ เซมากูเตะ (2550)
 หอแต๋วแตก แหกกระเจิง (2552)  
 หอแต๋วแตกแหวกชิมิ (2554) 
 หอแต๋วแตกแหกมว๊ากก (2555)
 รวมพลคนลูกทุ่งเงินล้าน (2556)
 สัญญาคิมหันต์ (2557)
 หอแต๋วแตกแหกนะคะ (2558)
 เทริด (2559)
 นายไข่เจียวเสี่ยวตอร์ปิโด (2560)
 ฮักแพง (2561) (รับเชิญ)
 โนราห์ (2561)
 หอแต๋วแตก แหกต่อไม่รอแล้วนะ (2561)
 ขุนบันลือ (2561)
 บอดี้การ์ดหน้าหัก (2562)
 พจมาน สว่างคาตา (2563)
 มนต์รักดอกผักบุ้ง เลิกคุยทั้งอำเภอ (2563)
 สีดา ตำนานรักโลงคู่ (2564)
 อีหล่าเอ๋ย
 มนต์รักวัวชน
สะพานรักสารสิน (2565)

ผลงานกำกับการแสดง 
 เทริด (2559)
 โนราห์ (2561)
 มนต์รักดอกผักบุ้ง เลิกคุยทั้งอำเภอ (2563)
 สีดา ตำนานรักโลงคู่ (2564)
 อีหล่าเอ๋ย (2564)
 มนต์รักวัวชน (2565)
สะพานรักสารสิน (2565)

คอนเสิร์ต

คอนเสิร์ตศรีวิชัยโชว์ 

 ศรีวิชัยโชว์ 2539 (2539)
สาวผมแดง (2540)
 ลูกทุ่งลายไทย (2541)
 ศรีวิชัยโชว์ 2542 (2542)
 จิตลีลา ลังกาสุกะ (2542)
 จินตภาพ กำเนิดมโนราห์ (2542)
 วัฒนธรรมไทย 4 ภาค (2543)
 วัฒนธรรมไทย 4 ภาค ตอน 2 (2544)
 สี่แผ่นดิน (2545)
 เอกชัยล้อเลียนคนดัง (2545)
 คนเชิดหนัง (2546)
 เอกชัยไทยแลนด์ แดนวัฒนธรรม (2547)
 รักคุณเท่าฟ้า (2548)
 มนต์รักปักษ์ใต้ (2549)
 พี่นักร้อง น้องโนราห์ (2549)
 แผ่นดินแม่ ภาค1 (2550)
 แผ่นดินแม่ ภาค2 (2550)
 7 อัศจรรย์โชว์ (2551)
อลังการล้าน 7 (2552)
พาพี่คนดีมาฝากแม่ (2552)
 7 ตำนานอลังการโชว์ (2553)
 อลังการงานช้าง (2553)
เอกชัยท้ากัด หรอยจังอลังการงานช้าง (2553)
ล้านเจ็ด 11 แสน (2554)
 โจ๊ะพรึมพรึม (2555)
 สวรรค์ชั้น 7 (2556)
 สวัสดีไทยแลนด์ (2557)
 แผ่นดินพ่อ (2558)
เอกชัยยกทัพวัฒนธรรม (2559)
วันดวลฮา (2561)
 25ปีศรีวิชัยโชว์ (2562)
มนต์รักบ้านนา เฮฮาบ้านทุ่ง (2565)

อัลบั้ม 

 พี่มีแต่ให้ (2527) สังกัด เมโทร
 วันนี้พี่ขอ (2528) สังกัด เมโทร
 คิดแล้วช้ำ (2530) สังกัด เมโทร
 รักเก่าที่บ้านเกิด (2530) สังกัด โรต้า
 สุดซิ้ง ชุดที่ 1 - 9 (2535-2540) สังกัด บ๊อกซิ่งซาวด์
 สุดรัก ชุดที่ 1 - 2 สังกัด ท็อปไลน์มิวสิค
 ท็อปฮิตอมตะเสียงสวรรค์ สังกัด ท็อปไลน์มิวสิค
 จ.ม.รักจากบ้านนอก (2538) สังกัด พีจีเอ็ม
 เอกชัยลายไทย (2540) สังกัด มีเดียมิวสิค กรุ๊ป/มีเดีย ออฟ มีเดีย
 เอกชัยลายไทย 2 (2541) สังกัด มีเดียมิวสิค กรุ๊ป/มีเดีย ออฟ มีเดีย
 ไม่อยากพกเมีย (2542) สังกัด มาสเตอร์เทป/จีเอ็มเอ็ม แกรมมี่
 ตกใจตื่น (2543) สังกัด เอ.ซี.เวิร์ล เอ็นเตอร์เทนเมนต์
 คู่รัก คู่หวาน (ร่วมกับ ดาว มยุรี) (2542) สังกัด อาร์เอส/อาร์สยาม
 จุดเทียนรักษ์ไทย (2542) สังกัด สไมล์เอ็นเตอร์เทนเมนต์
 อกหักจากปักษ์ใต้ (2543) สังกัด อาร์เอส/อาร์สยาม
 มนต์ขลังลังกาวี (2544) สังกัด อาร์เอส/อาร์สยาม
 ชวนน้องทำบุญ (2544) สังกัด อาร์เอส/อาร์สยาม
 พันธุ์ไทยแท้ ๑ (2544) สังกัด โฟร์เอส ไทยแลนด์
 จ้างก็ไม่ตาย (2545) สังกัด โฟร์เอส ไทยแลนด์
 เสียความรู้สึก (2545) สังกัด โฟร์เอส ไทยแลนด์
 แม่ดุเมียด่า (2545) สังกัด อาร์เอส/อาร์สยาม
 ท็อปฮิตลูกทุ่งมาตรฐาน โครงการใหม่ ชุดที่ 1-4 (2545) สังกัด อาร์สยาม/อาร์เอส
 แหล่แบบเอกชัย (2545) สังกัด โฟร์เอส ไทยแลนด์
 สากลปนใต้ (2546) สังกัด โฟร์เอส ไทยแลนด์
 สตริงสะตอ (2546) สังกัด อาร์สยาม/อาร์เอส
 เอกชัยหลายรส (2546) สังกัด โฟร์เอส ไทยแลนด์
 ฉันรักเธอ (2547) สังกัด อาร์สยาม/อาร์เอส
 อย่าลืมค่าดอง (2547) สังกัด โฟร์เอส ไทยแลนด์
 เสียงปี่เรียกนาง (2547) สังกัด ตลุงโปรโมชั่น
 เอกชัยลาบวช (2548) สังกัด อาร์สยาม/อาร์เอส
 เสือสะอื้น (2548) สังกัด เอสเอสเอส เอ็นเตอร์เทนเมนต์
 สวยกว่า..เมียที่บ้าน (2548) สังกัด ตลุงโปรโมชั่น
 เมียจับติด (2548) สังกัด ตลุงโปรโมชั่น
 คานทองห้องเช่า (2548) สังกัด กรุงไทย ออดิโอ
 ยอมให้เด็กหลอก (2549) สังกัด ท็อปไลน์มิวสิค
 พี่นักร้อง น้องโนราห์ (2549) สังกัด ท็อปไลน์มิวสิค
 เพลงฉ่อย อีแซว เพลงเรือ (ร่วมกับ เพ็ญนภา มุกดามาตร) (2549) สังกัด โฟร์เอส ไทยแลนด์
 เอกชัยตามแฟน (2550) สังกัด ตะลุงโปรโมชั่น
 7 ดาวศรีวิชัย (2550) สังกัด ท็อปไลน์มิวสิค
 อย่างนี้มันต้องโกน (2552) สังกัด ท็อปไลน์มิวสิค
 สุดสวิงลิงโลด โคตรมันส์ (2553) สังกัด บ้านเพลงเอก
 ยามชายแดน (ไม่ทราบปี) สังกัด บ้านเพลงเอก
 หมอลำใต้ (2553) สังกัด บ้านเพลงเอก
 หมอลำใต้ 2+1 (2555) สังกัด บ้านเพลงเอก

กรรมการ 
 เวทีไท ดาวรุ่งลูกทุ่งมหาวิทยาลัย ณ พระประแดงพลาซ่า (2551) ช่อง 5
 ลูกทุ่งไอดอล ช่อง 7
 ดวลเพลงดัง ทุกวันจันทร์และวันอังคาร เวลา 13.00-13.50 น. ทางช่อง 7 ร่วมกับ โน้ต เชิญยิ้ม, อาภาพร นครสวรรค์, ศิริพร อยู่ยอด, ฝน ธนสุนธร, เปาวลี พรพิมล, นงผณี มหาดไทย, ติ๊ก ชิโร่, ศรัณยู วินัยพานิช (2561-ปัจจุบัน)

พิธีกร 
 พ.ศ. 2558 งานวัดเฟสติวัล (มีมิติ/ช่อง 9) ทุกวันเสาร์ เวลา 16.30-17.30 น. เริ่มวันเสาร์ที่ 17 มกราคม 2558-30 เมษายน 2560 ร่วมกับ จิ้ม ชวนชื่น, ศกุนตลา เทียนไพโรจน์, แจ๊ส ชวนชื่น, พัสกร พลบูรณ์

ชีวิตส่วนตัว 
เคยมีแฟนสาวนอกวงการ มีลูกสาวสองคน เกิดจากแฟนคนละคนกัน โดยไม่ได้จดทะเบียนกัน และในปัจจุบันเอกชัยมีบุตรบุญธรรมชื่อ ไพศาล ขุนหนู

อ้างอิง 

บุคคลจากอำเภอท่าศาลา
บุคคลจากคณะรัฐศาสตร์ มหาวิทยาลัยรามคำแหง
ศิลปินสังกัดอาร์สยาม
นักร้องลูกทุ่งชายชาวไทย
นักแสดงลิเก
นักแสดงชายชาวไทย
นักแสดงละครโทรทัศน์ชายชาวไทย
นักแสดงภาพยนตร์ชายชาวไทย
พิธีกรชาวไทย
นักแสดงชายชาวไทยในศตวรรษที่ 21
นักแสดงที่แสดงเป็นบุคคลที่มีความหลากหลายทางเพศ